钦定古今图书集成/明伦汇编/闺媛典/第042卷 > 沐天波侍女夏氏
## 钦定古今图书集成/明伦汇编/闺媛典/第042卷 > 沐天波侍女夏氏

按《明外史列女传》：夏氏，黔国公沐天波侍女也。沙定
洲之乱，天波出走，母陈、妻焦亦避外舍，惧贼迫，焦谓
姑曰：“吾辈皆命妇，可陷贼手乎？”举火自焚死。夏归其
母家，获免。后天波自永昌还，夏复归府，则已薙为尼
矣。天波感其义，俾佐内政。及天波亡缅甸，夏遂自经。
时城中大乱，死者载道，尸为乌犬所食，血肉狼籍。夏
尸弃十馀日，独无犯者。